ai4bharat/Pralekha huggingface dataset:
குடியரசுத் துணைத் தலைவர் செயலகம்
வேளாண் ஆராய்ச்சி மற்றும் மேம்பாட்டுக்கான செலவினங்களை அதிகரிக்க வேண்டியது அவசியம் என குடியரசு துணைத்தலைவர் வலியுறுத்தல்
நீண்ட காலத்திற்கு விவசாய உற்பத்தியில் கணிசமான லாபத்தை அடைய, நாட்டில் விவசாய ஆராய்ச்சியின் தரம் மற்றும் திறனை மேம்படுத்த வேண்டும் என்று குடியரசு துணைத்தலைவர் திரு. எம். வெங்கையா நாயுடு அழைப்பு விடுத்துள்ளார். விரிவாக்க நடவடிக்கைகள் இல்லாமல் எந்த ஒரு முன்னேறிய நாடும் விவசாய உற்பத்தியை மேம்படுத்த முடியாது என்று குறிப்பிட்ட, திரு நாயுடு, ஆராய்ச்சி மற்றும் மேம்பாட்டுக்கான செலவினத்தை அதிகரிக்க பரிந்துரைத்தார். இது நமது விவசாய மொத்த உள்நாட்டு உற்பத்தியில் ஒரு சதவீதத்திற்கும் குறைவாக உள்ளது என்று அவர் கூறினார்.
‘விவசாயத்தை காலநிலைக்கு ஏற்ற, லாபகரமானதாகவும், நிலையானதாகவும் மாற்ற வேண்டும் எனக் கூறிய திரு நாயுடு, ஊட்டச்சத்து பாதுகாப்பை உறுதிப்படுத்தவும் விவசாய ஆராய்ச்சியாளர்கள், கொள்கை வகுப்பாளர்கள், தொழில்முனைவோர் மற்றும் விஞ்ஞானிகளின் ஒவ்வொரு முயற்சிக்கும் அழைப்பு விடுத்தார்.
ஹைதராபாத்தில் இன்று நடைபெற்ற இந்திய வேளாண் ஆராய்ச்சி நிறுவனத்தின், வேளாண் ஆராய்ச்சி மேலாண்மைக்கான தேசிய அகாடமி-யின் வேளாண் வணிக மேலாண்மை திட்டத்தின் பட்டமளிப்பு விழாவில் அவர் கலந்து கொண்டார். தேர்ந்தெடுக்கப்பட்ட சில மாணவர்களுக்கு தங்கப் பதக்கங்கள் மற்றும் இயக்குநர் பதக்கங்களையும் திரு நாயுடு வழங்கினார்.
நிகழ்ச்சியில் பேசிய திரு நாயுடு, விவசாயப் பல்கலைக்கழகங்கள் புதிய தொழில்நுட்பங்கள் மற்றும் நிலையான உற்பத்தி முறைகளை உருவாக்குவது மட்டுமல்லாமல், நாட்டின் ஒவ்வொரு பகுதியிலும் உள்ள கடைசி விவசாயிக்கும் இந்த முன்னேற்றங்களை எடுத்துச் செல்வதை தங்கள் கடமையாகக் கருத வேண்டும் என்று வலியுறுத்தினார். கிராமங்களுக்குச் சென்று உண்மையான விவசாயப் பிரச்சினைகளை நேரில் அறிந்துகொள்ள மாணவர்களை ஊக்குவிக்க விவசாயப் பல்கலைக்கழகங்களுக்கு அவர் அழைப்பு விடுத்தார். ‘உற்பத்தி மற்றும் வருவாயை அதிகரிக்க விவசாயிகளுக்கு ஆராய்ச்சி பலன்களை கொண்டு வர பிரதமர் திரு நரேந்திர மோடியின் ‘பரிசோதனைக்கூடத்திலிருந்து நிலத்துக்கு ’ என்ற முழக்கத்தை நாம் உள்வாங்க வேண்டும்’ என்று அவர் கூறினார்.
இதைப் பற்றி விரிவாகக் கூறிய திரு நாயுடு, விவசாயிகளுக்கான விரிவாக்க நடவடிக்கைகளை 'அதிக தொழில்நுட்ப வாசகங்களைப் பயன்படுத்தாமல், எளிய மொழியில்' பிரிக்க வேண்டும் என்று பரிந்துரைத்தார். மொபைல் அடிப்படையிலான விரிவாக்க சேவைகளை ஆராய்ந்து, 'அனைத்து சேவைகளுக்கும், தேவைக்கேற்ப, எந்த குழப்பமும் இல்லாமல் ஒரே இடத்தில் தீர்வுகளை' வழங்கவும் அவர் பரிந்துரைத்தார்.
இந்திய விவசாயத்தின் பல்வேறு சவால்களான நீர் கிடைப்பதை குறைத்தல், பருவநிலை மாற்றம், மண் சீரழிவு, பல்லுயிர் இழப்பு, புதிய பூச்சிகள் மற்றும் நோய்கள், பண்ணைகள் துண்டு துண்டாக மாறுதல் போன்ற பல்வேறு பிரச்சனைகளை குடியரசு துணைத் தலைவர் விளக்கினார்.
இந்த சவால்களைச் சமாளிக்க, ட்ரோன்கள் மற்றும் செயற்கை நுண்ணறிவு போன்ற நவீன தொழில்நுட்பங்களுக்கு இடையேயான ஒருங்கிணைப்பை வெளிக்கொண்டு வரவும், அளவிடக்கூடிய தயாரிப்புகளை உருவாக்கவும் அவர் ஐசிஏஆர் நிறுவனங்களுக்கு அழைப்பு விடுத்தார்.
இரண்டாம் நிலை மற்றும் மூன்றாம் நிலை விவசாயத்தில் திறமையான மனிதவளத்தை உருவாக்குவதன் முக்கியத்துவத்தை வலியுறுத்திய திரு நாயுடு, பயிற்சி பெற்ற விவசாய-வணிக பட்டதாரிகள் விவசாயத்தை ஒரு ஒழுங்கமைக்கப்பட்ட துறையாக மாற்றுவதற்கும் வேலை தேடுபவர்களுக்குப் பதிலாக வேலை வழங்குபவர்களாக மாறவேண்டும் என்று அவர் கேட்டுக்கொண்டார்
(Visitor Counter : 131
நிதி அமைச்சகம்
இந்தியா-அமெரிக்கா பொருளாதார & நிதிக் கூட்டாண்மைக்கான 8-வது அமைச்சர்கள் கூட்டம் வாஷிங்டன் டி.சி.யில் நடைபெற்றது
இந்தியா-அமெரிக்கா பொருளாதார & நிதிக் கூட்டாண்மைக்கான அமைச்சர்கள் அளவிலான எட்டாவது கூட்டம் வாஷிங்டன் டி.சி.யில் இன்று நடைபெற்றது. மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் மற்றும் அமெரிக்க கருவூல செயலாளர் டாக்டர் ஜானெட் யெல்லென் இதற்குத் தலைமையேற்றனர்.
பரந்த பொருளாதாரக் கண்ணோட்டம், கொவிட்-19 பெருந்தொற்றில் இருந்து மீட்சி, நிதி ஒழுங்குமுறை, தொழில்நுட்ப ஒத்துழைப்பு, பலதரப்பு ஈடுபாடு, பருவநிலை நிதி, பண மோசடி எதிர்ப்பு நடவடிக்கைகள் மற்றும் பயங்கரவாதத்திற்கு நிதியளித்தலைத் தடுத்தல் போன்ற பல்வேறு விஷயங்கள் குறித்து கூட்டத்தில் விவாதிக்கப்பட்டன.
இருதரப்பு மற்றும் உலகளாவியப் பொருளாதாரப் பிரச்சனைகளுக்குத் தீர்வு காண்பதற்கும், இணக்கமான உத்திகள் மற்றும் தீர்வுகளை நோக்கி பாடுபடுவதற்கும், ஒத்துழைப்பை தொடர்வதற்கும் இரு தரப்பினரும் தங்கள் உறுதிப்பாட்டை வெளிப்படுத்தினர்.
மத்திய நிதி மற்றும் பெருநிறுவன விவகாரங்கள் துறை அமைச்சர் மற்றும் அமெரிக்கக் கருவூலச் செயலாளரின் கூட்டு அறிக்கையை ஏற்றுக்கொண்டு கூட்டம் நிறைவடைந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764070
பிரதமர் அலுவலகம்
சர்வதேச செவிலியர்கள் தினத்தை முன்னிட்டு செவிலியர்களுக்கு பிரதமர் நன்றி தெரிவிப்பு
சர்வதேச செவிலியர்கள் தினத்தன்று செவிலியர்களுக்கு பிரதமர் திரு நரேந்திர மோடி நன்றி தெரிவித்துள்ளார்.
இது தொடர்பான சுட்டுரைச் செய்தியில், பிரதமர் கூறியுள்ளதாவது:
“சர்வதேச செவிலியர்கள் தினம், கொவிட்-19 தொற்றுக்கு எதிராக முன்னின்று போராடும் கடும் உழைப்பாளிகளான செவிலியர்களுக்கு நன்றி தெரிவிக்கும் நாளாகும். ஆரோக்கியமான இந்தியாவை நோக்கிய அவர்களது கடமை உணர்ச்சி, கருணை மற்றும் மன உறுதி முன்னுதாரணமாகத் திகழ்கிறது”.
----
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 133.17 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 91,456; இது கடந்த 561 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.26 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.37 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,973 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,30,768 என அதிகரித்துள்ளது. கடந்த 24 மணி நேரத்தில் 7,350 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.86, இது கடந்த 70 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.69 ஆகும். இது கடந்த 29 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.66 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780753
ஜல்சக்தி அமைச்சகம்
பாதுகாப்பான குடிநீர் விநியோகத்தை உறுதி செய்தல்
2024-ம் ஆண்டுக்குள் கிராமப்புற குடும்பங்கள் ஒவ்வொன்றுக்கும் போதுமான அளவு, பரிந்துரைக்கப்பட்ட தரம் மற்றும் நீண்ட கால அடிப்படையில் குழாய் மூலம் குடிநீர் வழங்குவதற்காக, கடந்த 2019-ம் ஆண்டு ஆகஸ்ட், மாதம் முதல், மத்திய அரசு, மாநிலங்களுடன் இணைந்து, ஜல் ஜீவன் இயக்கத்தை செயல்படுத்தி வருகிறது.
ஜல் ஜீவன் இயக்கத்தின் கீழ், ஏற்கனவே உள்ள வழிகாட்டுதல்களின்படி, பாதுகாப்பான குடிநீர் விநியோகத்தை உறுதி செய்வதற்காக ஐ எஸ் 10500 ஏற்றுக்கொள்ளப்பட வேண்டும் மற்றும் மாநிலங்கள் / யூனியன் பிரதேசங்கள் குடிநீர் ஆதாரங்களை ஆண்டிற்கு ஒரு முறை இரசாயன மற்றும் முக்கிய அளவீடுகள் குறித்தும் ஆண்டிற்கு இரண்டு முறை பாக்டீரியா அளவுகள் குறித்தும் பரிசோதிக்க அறிவுறுத்தப்பட்டுள்ளது.
பாதுகாப்பான குடிநீர் விநியோகத்தை உறுதி செய்வதற்காக நீரின் தரம் குறித்த பரிசோதனையை ஊக்குவிக்க, மாநிலங்கள்/ யூனியன் பிரதேசங்கள், அறிவுத்தப்பட்டுள்ளதுடன் பொதுமக்கள் தங்களின் தண்ணீர் மாதிரிகளின் தரம் குறித்த பரிசோதனைகளை குறைந்த கட்டணத்தில் மேற்கொள்ளும் வகையில் நீரின் தரப் பரிசோதனைக்கான ஆய்வகங்களை திறக்கவும் அறிவுறுத்தப்பட்டுள்ளது.
மாநிலங்கள்/ யூனியன் பிரதேசங்கள் ஒவ்வொரு கிராமத்திலும் 5 நபர்களை கண்டறிந்து பயிற்சி அளிக்க அறிவுறுத்தப்பட்டுள்ளது. ஆஷா பணியாளர்கள், சுகாதாரப் பணியாளர்கள், கிராமப்புற குடிநீர் மற்றும் துப்புரவுக் குழு உறுப்பினர்கள், ஆசிரியர்கள் போன்றோர் கிராம அளவில் பாக்டீரியாக் குப்பிகளைப் பயன்படுத்தி நீரின் தரப் பரிசோதனைகளை மேற்கொள்வதற்கும் பரிசோதனை தகவல்கள் தொடர்பான அறிக்கைகளை இணையத்தளத்தில் வெளியிட வேண்டும் என்று தெரிவிக்கப்பட்டுள்ளது .
மத்திய நிலத்தடி நீர் வாரியம் நாடு முழுவதும் மேற்கொண்ட பல்வேறு அறிவியல் ஆய்வுகள் மற்றும் நிலத்தடி நீர் கண்காணிப்புத் திட்டத்தின் மூலம் மண்டல அளவில் நிலத்தடி நீரின் தரம் குறித்த தரவுகளை உருவாக்குகிறது. நிலத்தடி நீரின் தரம் குறித்த தகவல்கள், சம்பந்தப்பட்ட மாநில அரசுகள் நீரின் தரத்தை சரிசெய்தல், விழிப்புணர்வு மற்றும் குடிநீர் பயன்பாட்டைக் கண்காணித்தல் போன்ற நடவடிக்கைகளை மேற்கொள்வதற்காக பகிரப்பட்டுள்ளன.
தொழில்துறை, உள்கட்டமைப்பு மற்றும் சுரங்கத் திட்டங்களால் நிலத்தடி நீர் எடுப்பதை ஒழுங்குபடுத்துவதற்காக 24.09.2020 அன்று திருத்தப்பட்ட வழிகாட்டுதல்கள் வெளியிடப்பட்டுள்ளன. வழிகாட்டுதல்களில் நிலத்தடி நீர் மாசுபடுவதை தடுப்பதற்கான ஏற்பாடுகள் உள்ளன.
இந்த தகவலை ஜல் சக்தி துறை இணை அமைச்சர் திரு பிரஹலாத் சிங் படேல் இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814507
பாதுகாப்பு அமைச்சகம்
75-வது சுதந்திர தினத்தை குறிக்கும் முக்கிய நிகழ்ச்சிகளை காணொலி மூலம் பாதுகாப்பு அமைச்சர் திரு ராஜ்நாத் சிங் தொடங்கி வைக்கவுள்ளார்
‘விடுதலையின் அம்ரித் மகோத்சவம்’ என்று கொண்டாடப்படும் நாட்டின் 75-வது ஆண்டு சுதந்திரத்தை குறிக்கும் வகையில் நாடு முழுவதும் பல்வேறு நிகழ்ச்சிகளை பாதுகாப்பு படைகளும், பாதுகாப்பு அமைச்சகத்தின் பல்வேறு அமைப்புகளும் நடத்தி வருகின்றன.
75-வது சுதந்திர தினத்தை குறிக்கும் முக்கிய நிகழ்ச்சிகளை காணொலி மூலம் பாதுகாப்பு அமைச்சர் திரு ராஜ்நாத் சிங் 2021 ஆகஸ்ட் 13 அன்று புதுதில்லியில் தொடங்கி வைக்கவுள்ளார்.
75 இடங்களில் தேசியக் கொடி ஏற்றுதல்: நாட்டின் 75 முக்கிய இடங்கள்/வழித்தடங்களில் தேசியக் கொடியை ஏற்றுவதற்கு எல்லையோர சாலைகள் நிறுவனம் ஏற்பாடு செய்து வருகிறது. நிறுவனத்தின் 75 குழுக்கள் தொலைதூர வழித்தடங்களுக்கு 2021 ஆகஸ்ட் 13 அன்று கிளம்புவார்கள். 19,300 கி.மீ உயரத்தில் கிழக்கு லடாக்கில் அமைந்துள்ள வாகனத்தில் செல்லக்கூடிய உலகத்தின் மிக உயரமான
சாலையான உம்லிங்க்லா பாஸில் மூவர்ணக் கொடி ஏற்றப்படும். அடல் சுரங்கம், ரோஹ்தங், தோலா சாதியா பாலம் மற்றும் நட்பு நாடுகளிலும் தேசியக் கொடி ஏற்றப்படும்.
சுதந்திர ஓட்டம்: புதுதில்லியில் உள்ள கடற்படை அலுவலர்கள் உணவகத்தில் கடற்படையினர் மற்றும் அவர்கள் குடும்பத்தினர் சுதந்திர ஓட்டத்தில் பங்கேற்பார்கள். ஃபிட் இந்தியா சுதந்திர ஓட்டம் 2.0--ன் ஒரு பகுதியாக இது அமையும்.
சிலைகளை சுத்தப்படுத்துதல்: இந்திய விடுதலையில் முக்கியப் பங்காற்றிய சுதந்திரப் போராட்ட வீரர்கள் மற்றும் அஞ்சா நெஞ்சர்களுக்கு அஞ்சலி செலுத்தும் வகையில், நாடு முழுவதுமுள்ள 825 சிலைகளை தேசிய மாணவர் படையின் தூய்மைப்படுத்துவார்கள்.
வீரதீர விருது பெற்றவர்களுக்கான இணையதளம்: வீரதீர விருது பெற்றவர்களை கவுரவப்படுத்தி, மக்கள், குறிப்பாக இளைஞர்களுக்கு ஊக்கமளிக்கும் வகையில், விருது வென்றவர்கள் குறித்த தகவல் களஞ்சியம் தொடங்கப்படும். 
வீரதீர செயல்கள் குறித்த புத்தகம்: 1972 போரில் இந்தியாவின் வெற்றியை குறிக்கும் விதமாக வீரதீர செயல்கள் குறித்த புத்தகத்தை பாதுகாப்பு அமைச்சர் வெளியிடுவார். தேர்ந்தெடுக்கப்பட்ட இருபது போர்களில் இந்திய வீரர்களின் வீரதீர செயல்கள் குறித்து இப்புத்தகம் விளக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745196
-----
(Visitor Counter : 544
மத்திய அமைச்சரவை
மனித உரிமைகள் பாதுகாப்பு திருத்த மசோதா 2018-க்கு மத்திய அமைச்சரவை ஒப்புதல்
நாட்டில் மனித உரிமைகள் மேம்பாடு மற்றும் மேம்பட்ட பாதுகாப்பு ஆகியவற்றுக்காக மனித உரிமைகள் பாதுகாப்பு திருத்த மசோதா 2018க்கு பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இந்த மசோதாவின் முக்கிய அம்சங்கள் :
- தேசிய மனித உரிமைகள் ஆணையத்தில் குழந்தைகள் உரிமைப் பாதுகாப்புக்கான தேசிய ஆணையத்தை நிகர்நிலை உறுப்பினராக சேர்த்துக் கொள்வது.
- தேசிய ஆணையத்தில் மகளிர் உறுப்பினர் ஒருவரை சேர்த்துக் கொள்வது.
- தேசிய மனித உரிமைகள் ஆணையம் மற்றும் மாநில மனித உரிமை ஆணையங்கள் ஆகியவற்றுக்கு தலைவர்கள் தேர்ந்தெடுக்கப்படுவதில் அவர்களது தகுதி தேர்வு நடைமுறை ஆகியவற்றை விரிவாக்குதல்.
- யூனியன் பிரதேசங்களில் மனித உரிமை மீறல்கள் வழக்குகளை கவனிக்க தனியாக ஒரு அமைப்பை உருவாக்குதல்.
- தேசிய மனித உரிமைகள் ஆணையம் மற்றும் மாநில மனித உரிமை ஆணையங்கள் ஆகியவற்றின் தலைவர்கள், உறுப்பினர்கள், பதவிக்காலத்தை திருத்தி அமைத்தல். அதன் மூலம் இதர ஆணையங்களின் தலைவர் மற்றும் உறுப்பினர் பதவிக்காலங்களுடன் ஒருங்கிணைவாக அமைத்தல்.
பயன்கள் :
இந்த சட்டத்திருத்தத்தின் மூலம் இந்திய மனிதஉரிமைகள் நிறுவனங்கள் வலுப்படுத்தப்படும். இதனால் அவை தங்களது கடமை பொறுப்புகளையும் பங்குகளையும் திறம்பட நிறைவேற்ற முடியும். மேலும் திருத்தப்பட்ட சட்டம் ஏற்றுக்கொள்ளப்பட்ட உலகத்தரங்களுடன் இணைந்தவகையில் அமைக்க ஏதுவாக இதன் மூலம் தனி நபர்களின் உயிர், சுதந்திரம், சமத்துவம், கண்ணியம், ஆகியவை உறுதி செய்யப்படும்.
பின்னணி :
1993 மனித உரிமைகள் பாதுகாப்பு சட்டத்திருத்தம் தேசிய மனித உரிமைகள் ஆணையம் மற்றும் மாநில மனித உரிமைகள் ஆணையம் ஆகியவற்றை பாரீஸ் கொள்கைகளுக்கு ஏற்புடையதாக செய்யும். தனது சுயாட்சி, சுதந்திரம், பன்மைத்தன்மை, பலதரப்பட்ட செயல்பாடுகள் ஆகியவற்றின் மூலம் மனித உரிமைகளை பாதுகாத்து மேம்படுத்த இந்தத் திருத்தம் உதவும்.
(Visitor Counter : 2697
பிரதமர் அலுவலகம்
பாரத ரத்னா பாபாசாகேப் டாக்டர் பீம்ராவ் அம்பேத்கரின் மகாபரிநிர்வாண் நாளையொட்டி பிரதமர் நரேந்திர மோடி அஞ்சலி செலுத்தினார்.
“பாரத ரத்னா பாபாசாகேப் டாக்டர் பீம்ராவ் அம்பேத்கரின் மகாபரிநிர்வாண் நாளையொட்டி பிரதமர் நரேந்திர மோடி அஞ்சலி செலுத்தியுள்ளார். மேலும் நாடாளுமன்ற வளாகத்தில் உள்ள அவரது முழுவுருவச்சிலைக்கு அருகே வைக்கப்பட்டிருந்த உருவப்படத்திற்கு மலர்தூவி மரியாதை செலுத்தினார்”
பிரதமர் வெளியிட்டுள்ள டிவிட்டர் செய்தியில் கூறியிருப்பதாவது,
"பாரத ரத்னா பாபாசாகேப் டாக்டர் பீம்ராவ் அம்பேத்கரின் மகாபரிநிர்வாண் நாளையொட்டி அஞ்சலி.”
நிதி ஆணையம்
15வது நிதிக் குழு சுகாதாரத்துறை தொடர்பான உயர்நிலைக் குழுவுடன் சந்திப்பு
சுகாதாரத்துறை தொடர்பான உயர்நிலைக்குழுவுடன் 15வது நிதிக்குழுவின் கூட்டம் 2020 மே 21ஆம் தேதி காணொளி மூலம் நடைபெறும்.
எய்ம்ஸ் டைரக்டர் டாக்டர் ரண்தீப் குலேரியா தலைமையில் சுகாதாரத் துறைக்கான உயர்நிலைக் குழுவை 15வது நிதிக் குழு மே 2018இல் அமைத்தது. சுகாதாரத் துறையில் பிரபல நிபுணர்கள் இந்தக் குழுவில் இடம் பெற்றுள்ளனர். இந்தக் குழு ஆகஸ்ட் 2019இல் தனது இறுதி அறிக்கையை சமர்ப்பித்தது. 2020-21 ஆம் ஆண்டுக்கான 15வது நிதிக்குழுவின் முதலாவது அறிக்கையில், இந்தக் குழுவின் சில பரிந்துரைகள் சேர்க்கப்பட்டுள்ளன.
சுகாதாரத் துறைக்கு உயர் முன்னுரிமை அளிக்கும் வகையில், கோவிட்-19 நெருக்கடி சூழ்நிலையில் உயர்நிலைக் கூட்டத்தை மீண்டும் கூட்டுவதற்கு 15வது நிதிக் குழு முடிவு செய்துள்ளது.
இப்போதைய கோவிட்-19 நோய்த் தாக்குதல் பின்னணியில், தனது முந்தைய பரிந்துரைகளை மறு ஆய்வு செய்யும்படி உயர்நிலைக் குழுவை நிதிக்குழு கேட்டுக் கொண்டுள்ளது. சுகாதாரத் துறையில் அலுவலர் எண்ணிக்கையின்  தேவைகளை உடனடியாக மறு ஆய்வு செய்ய வேண்டிய அவசியம் உள்ளது. சுகாதாரத் துறைக் கட்டமைப்பு வசதிகளில் உள்ள இடைவெளிகளைக் கருத்தில் கொண்டு  2021-22 முதல் 2025-26 வரையில் உத்தேச ஆதாரவளங்களின் தேவையையும் மறுமதிப்பீடு செய்ய வேண்டியுள்ளது. மேலும், இந்தத் தேவைகளைப் பூர்த்தி செய்வதற்கான நிதிக்கு ஏற்பாடு செய்வது பற்றியும் தீவிரமாக ஆய்வு செய்யப்பட வேண்டும். தனியார் துறையின் பங்கை அதிகரிப்பது உள்ளிட்ட அம்சங்களையும் ஆராய வேண்டியுள்ளது.
நாளைய கூட்டத்தில், பெருநோய் தாக்குவதில் மேற்கொள்ளும் வழிமுறைகள் குறித்து புரூக்கிங்ஸ் இந்தியாவில் ஆராய்ச்சிப் பிரிவு டைரக்டராக உள்ள பேராசிரியர் ஷாமிகா ரவி தகவல்களைப் பகிர்ந்து கொள்கிறார்.
நாடாளுமன்ற உறுப்பினரும், நாடாளுமன்ற நிதிக்குழு தலைவருமான திரு. ஜெயந்த் சின்ஹா, நிதிக்குழுவின் தலைவர், உறுப்பினர்கள் மற்றும் மூத்த அதிகாரிகள் இந்தக் கூட்டத்தில் கலந்து கொள்வார்கள் என்று எதிர்பார்க்கப் படுகிறது.
பிரதமர் அலுவலகம்
தமிழ் தேசபக்தி பாடலை அருணாச்சல பிரதேச சகோதரிகள் பாடியதை கவனித்த பிரதமர் மகிழ்ச்சியை வெளிப்படுத்தினார்
சுப்ரமணிய பாரதியின் தமிழ் தேசபக்திப் பாடலை அருணாச்சலப்பிரதேசத்தைச் சேர்ந்த சகோதரிகள் பாடுவதைப் பார்த்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
பிரதமர் தமது ட்விட்டர் பதிவில் கூறியிருப்பதாவது:
“இதைக் கண்டபோது நான் பெருமகிழ்ச்சியும் உவகையும் கொண்டேன். ஒரே இந்தியா உன்னத இந்தியா கோட்பாட்டை அடுத்த நிலைக்கு எடுத்துச் செல்லும் வகையில் தமிழில் பாடியுள்ள அருணாச்சலப் பிரதேசத்தைச் சேர்ந்த இளைஞர் சக்தியின் நட்சத்திரங்களுக்கு எனது பாராட்டுக்கள்.”
பாதுகாப்பு அமைச்சகம்
முன்னாள் மத்திய அமைச்சர் மேஜர் ஜஸ்வந்த் சிங்  இயற்கை எய்தினார்
இந்திய அரசின் முன்னாள் அமைச்சர் மேஜர் ஜஸ்வந்த் சிங் , 2020 செப்டம்பர் 27 அன்று காலை 6.55 மணிக்கு மறைந்தார் எனும் துயர செய்தியை புதுதில்லியில் உள்ள ராணுவ மருத்துவமனை வருத்தத்துடன் அறிவிக்கிறது.
2020 ஜூன் 25 அன்று ராணுவ மருத்துவமனையில் அனுமதிக்கப்பட்ட அவருக்கு, ரத்த நச்சுப்பாடு, உறுப்புகள் செயலிழத்தல் மற்றும் பழைய பலத்த தலைக்காயம் ஆகியவற்றுக்கு சிகிச்சை அளிக்கப்பட்டு வந்தது. இன்று காலை அவருக்கு மாரடைப்பு ஏற்பட்டது.
அவரது உயிரை காப்பாற்ற சிறப்பு நிபுணர்கள்
தங்களால் ஆன அனைத்து முயற்சிகளையும் செய்த போதும் அவை தோல்வி அடைந்தன. இதை தொடர்ந்து அவர் 2020 செப்டம்பர் 27 அன்று காலை 6.55 மணிக்கு உயிரிழந்தார்.
அவருக்கு கொவிட் தொற்று இல்லை.
(
பிரதமர் அலுவலகம்
ஹனுமன் ஜெயந்தியை முன்னிட்டு நாட்டு மக்களுக்கு பிரதமர் வாழ்த்து
ஹனுமன் ஜெயந்தியை முன்னிட்டு பிரதமர் திரு நரேந்திர மோடி, தமது ட்விட்டர் பக்கத்தில் நாட்டு மக்களுக்கு வாழ்த்து தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நல்லாட்சிக்கான தேசிய மையம், இந்திய அரசு மற்றும் தேசிய ஊரக வளர்ச்சி மற்றும் பஞ்சாயத்துராஜ் நிறுவனம், ஹைதராபாத் இடையே புரிந்துணர்வு ஒப்பந்தம் கையெழுத்தானது.
அனைத்தையும் உள்ளடக்கிய நல்லாளுகை, உள்ளாட்சி அமைப்புக்களை வலுப்படுத்துதல் மற்றும் அரசு திட்டங்களை திறம்பட செயல்படுத்துதல் ஆகியவற்றை மேம்படுத்துவதற்காக, தேசிய நல்லாட்சி மையம், இந்திய அரசு மற்றும் ஹைதராபாத்தில் உள்ள தேசிய ஊரக வளர்ச்சி மற்றும் பஞ்சாயத்துராஜ் நிறுவனம் ஆகியவை 17 ஜனவரி 2022 திங்கட்கிழமை அன்று புரிந்துணர்வு ஒப்பந்தத்தில் கையெழுத்திட்டன.
சிறந்த நல்லாட்சி செயல்முறைகளை அனைத்து திட்டங்களில் நடைமுறைக்கு கொண்டு வருவதற்காக இந்த இரண்டு தேசிய நிறுவனங்களின் திறன்களின் மூலம் வெவ்வேறு கூட்டு நடவடிக்கைகளில் கவனம் செலுத்துவது இந்த ஒப்பந்தத்தின் முக்கிய நோக்கமாகும்.
பஞ்சாயத்துராஜ் நிறுவனங்கள் உட்பட அரசின் அனைத்து மட்டங்களிலும் உள்ள அதிகாரிகளின் அறிவுத்திறனை பரிமாறிக்கொள்வதற்கும் திறனை மேம்படுத்துவதற்கும் இரு நிறுவனங்களும் ஒப்புக்கொண்டுள்ளன.
நல்லாளுகைக் கொள்கைகளை அவற்றின் உண்மையான உணர்வில் செயல்படுத்த உதவுவதோடு மட்டுமல்லாமல், கிராமப்புற சமூகங்களுக்குப் பயனளிக்கும் வகையில் சேவைகளை வழங்கும் நோக்கத்தில் பொது நிதியைப் பயன்படுத்துவதில் வெளிப்படைத்தன்மை மற்றும் பொறுப்புணர்வின் அடிப்படையில் அவற்றை திறம்பட செயல்படுத்துவதை புரிந்துணர்வு ஒப்பந்தம் உறுதி செய்யும்.
பஞ்சாயத்து அளவில் மின்-ஆளுமையை மேம்படுத்துதல், பஞ்சாயத்து அளவில் நல்ல நிர்வாக மாதிரிகளை ஆவணப்படுத்துதல், படிவங்கள் உள்ளிட்டவற்றை எளிமைப்படுத்துதல் மற்றும் கிராமப்புற நிர்வாகத்தின் சிறந்த நடைமுறைகள் உட்பட பல முக்கிய பரஸ்பர ஆர்வமுள்ள துறைகளில் இணைந்து செயல்பட திட்டமிடப்பட்டுள்ளது.
இந்திய அரசின் நிர்வாகச் சீர்திருத்தங்கள் மற்றும் பொதுமக்கள் குறைதீர்ப்பு துறையின் செயலர் திரு. வி. ஸ்ரீனிவாஸ் மற்றும் நல்லாட்சிக்கான தேசிய மையத்தின் தலைமை இயக்குநர் டாக்டர். ஜி. நரேந்திர குமார் ஆகியோர் காணொலி மூலம் புரிந்துணர்வு ஒப்பந்தத்தில் கையெழுத்திட்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790680
பிரதமர் அலுவலகம்
அமெரிக்க அதிபர் மற்றும் அவரது மனைவியின் அரசுமுறைப் பயணம்
பிரதமர் திரு நரேந்திர மோடியின் அழைப்பை ஏற்று, அமெரிக்க அதிபர் திரு டொனால்டு டிரம்ப், அவரது மனைவி திருமதி மெலானியா டிரம்ப் ஆகியோர் இந்தியாவில் வரும் 24, 25 ஆகிய தேதிகளில் அரசுமுறைப் பயணம் மேற்கொள்கின்றனர். அதிபர் திரு டிரம்பின் முதல் இந்தியப் பயணம் இதுவாகும்.
இந்தப் பயணத்தின் போது, அதிபர் டிரம்ப், அவரது மனைவி ஆகியோர் புதுதில்லி, குஜராத் மாநிலம் அகமதாபாத் ஆகிய இடங்களில் அரசு நிகழ்ச்சிகளில் பங்கேற்பதுடன் இந்திய சமுதாயத்தின் பல்வேறு பிரிவினருடன் கலந்துரையாடல் நடத்துவார்கள்.
இந்தியாவுக்கும், அமெரிக்காவுக்கும் இடையிலான உலகளாவிய உத்திபூர்வமான உறவு, இருநாடுகளின் மக்களுக்கு இடையில் நம்பிக்கை, பரஸ்பர மரியாதை, விழுமியப் பகிர்வுகள், புரிந்துணர்வு மற்றும் நட்புறவைப் பிரதிபலிக்கிறது. பிரதமர் மோடி, அதிபர் டிரம்ப் ஆகியோரின் தலைமையின் கீழ் வர்த்தகம், பாதுகாப்பு, பயங்கரவாதத் தடுப்பு, எரிசக்தி, பிராந்திய மற்றும் உலக விஷயங்களில் ஒத்துழைப்பு உட்பட அனைத்துத் துறைகளிலும் குறிப்பிடத்தக்க முன்னேற்றத்துடன் இருநாடுகளுக்கு இடையிலான நட்புறவு மேலும் வலுவடைந்ததுடன், மக்களுக்கு இடையிலான உறவுகளும் அதிகரித்துள்ளன. இந்தப் பயணம், இருதரப்பு உறவுகளின் முன்னேற்றத்தை ஆய்வு செய்யவும் மற்றும் உத்திபூர்வமான கூட்டாண்மையை மேலும் வலுப்படுத்தவும் இருதலைவர்களுக்கும் பெரிதும் வாய்ப்பாக அமையும்.
பிரதமர் அலுவலகம்
ஜம்மு காஷ்மீரில் சாலை விபத்தில் உயிரிழந்தவர்களின் குடும்பத்தினருக்கு பிரதமர் இரங்கல்
ஜம்மு காஷ்மீரில் சாலை விபத்தில் உயிரிழந்தவர்களின் குடும்பத்தினருக்கு பிரதமர் திரு நரேந்திர மோடி இரங்கல் தெரிவித்துள்ளார். உயிரிழந்தவர்களின் குடும்பங்களுக்கு பிரதமரின் தேசிய நிவாரண நிதியிலிருந்து நிதியுதவி வழங்கப்படும் என பிரதமர் திரு நரேந்திர மோடி அறிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
“ஜம்மு காஷ்மீரில் சாலை விபத்தில் உயிரிழந்தவர்களின் குடும்பத்தினருக்கு ஆழ்ந்த இரங்கலை தெரிவித்துக் கொள்கிறேன். இந்த விபத்தில் உயிரிழந்தவர்களின் குடும்பங்களுக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் வழங்கப்படும் என பிரதமர் திரு நரேந்திர மோடி அறிவித்துள்ளார்.”
சட்டம் மற்றும் நீதித்துறை அமைச்சகம்
மத்திய சட்ட அமைச்சர் திரு அர்ஜூன் ராம் மேக்வால் அமைச்சகங்கள், வழக்கறிஞர்கள் மற்றும் நீதிபதிகளுக்கு இடையிலான பேட்மிண்டன் போட்டியைத் தொடங்கி வைத்தார்
ஆரோக்கியமான வாழ்க்கை முறையை ஊக்குவிக்கும் நோக்கில் செயல்படுத்தப்படும் ஃபிட் இந்தியா இயக்கம், சட்ட அமைச்சகத்துடன் இணைந்து நடத்தும் அமைச்சகங்கள், வழக்கறிஞர்கள் மற்றும் நீதிபதிகளுக்கு  இடையிலான இரண்டாவது பேட்மிண்டன் சாம்பியன்ஷிப் போட்டியை இன்று தொடங்கி வைத்தார். தில்லி தியாகராஜ் விளையாட்டு வளாகத்தில் இப்போட்டி நடைபெற்றது. இப்போட்டியில் நீதிபதிகள், வழக்கறிஞர்கள் மற்றும் மத்திய அரசின் பல்வேறு அமைச்சகங்களின் அதிகாரிகள் ஆர்வமுடன் பங்கேற்றனர்.
நிகழ்ச்சியில் பேசிய அவர், இந்தியாவில் நமது மகான்கள் மற்றும் முனிவர்கள் ஆரோக்கியமான வாழ்க்கை முறை குறித்து கற்பித்துள்ளதாகத் தெரிவித்தார். விளையாட்டின் மூலம் நாம் உடல் திறனுடன் இருக்க முடியும் என்று அவர் கூறினார்.
இந்நிகழ்ச்சியில் உச்ச நீதிமன்ற நீதிபதி விக்ரம் நாத், உச்ச நீதிமன்ற வழக்கறிஞர்கள் விகாஸ் சிங், பிரதீப் ராய் உள்ளிட்டோர் கலந்து கொண்டனர். உச்ச நீதிமன்ற வழக்கறிஞர்கள் சங்கத்தின் ஆதரவுடன் அமைச்சகங்களுக்கு இடையேயான போட்டி நடத்தப்படுவது இது இரண்டாவது முறையாகும். இதில் நீதிபதிகள், பல மூத்த வழக்கறிஞர்கள், பிரபலங்கள், இளம் வழக்கறிஞர்கள் மற்றும் பலர் பங்கேற்றனர்.
ஆடவர் மற்றும் பெண்கள் இரட்டையர் பிரிவுகளில் 64 அணிகள் பங்கேற்ற இப்போட்டியில் 128 வீரர்கள் பங்கேற்றனர்.
(
பிரதமர் அலுவலகம்
தொலைத்தொடர்புத் துறையில் இந்தியா அடைந்த மாபெரும் முன்னேற்றங்கள் குறித்து பிரதமர் திரு. நரேந்திர மோடி ஆற்றிய 77-வது சுதந்திர தின உரையின் சிறப்பம்சங்கள்
77-வது சுதந்திர தினத்தை முன்னிட்டு, பிரதமர் திரு. நரேந்திர மோடி புதுதில்லியில் உள்ள செங்கோட்டை கொத்தளத்திலிருந்து நாட்டு மக்களுக்கு உரையாற்றிய போது, தொழில்நுட்பத்துறையில் நாடு மேற்கொண்டுள்ள குறிப்பிடத்தக்க முயற்சிகளை எடுத்துரைத்தார் டிஜிட்டல் ரீதியில் வலுவடைந்துள்ள இந்தியாவின் முக்கியத்துவத்தை பற்றியும் எடுத்துரைத்தார்.
- இந்தியாவின் டிஜிட்டல் துறையில் ஏற்பட்டுள்ள குறிப்பிடத்தக்க மாற்றம் பற்றி, பிரதமர் திரு. நரேந்திர மோடி தனது உரையில் எடுத்துரைத்தார். நாட்டின் தொலைதூர பகுதிகளுக்கும் இணையதள வசதியைக் கொண்டுவருவதற்கு மேற்கொள்ளப்பட்ட விரைந்த முயற்சிகளை அவர் அடிக்கோடிட்டுக் காட்டினார். டிஜிட்டல் புரட்சியின் நன்மைகள் ஒவ்வொரு குடிமகனையும் சென்றடைவதை உறுதி செய்யும் வகையில் ஒவ்வொரு கிராமத்திற்கும் இணைய வசதி சென்றடைந்துள்ளது.
- 2014-ம் ஆண்டுக்கு முன்பு இணையத் தரவு கட்டண விகிதம் மிகவும் விலை உயர்ந்ததாக இருந்த நாட்களைக் குறிப்பிட்ட பிரதமர், உலகின் மிக மலிவு விலையிலான இணையத் தரவு விகிதங்களை இந்தியா பெருமையாகக் கொண்டுள்ள தற்போதைய காலகட்டத்துடன் அதை ஒப்பிட்டார். இந்த செலவு குறைப்பு நாடு முழுவதும் உள்ள ஒவ்வொரு குடும்பத்திற்கும் கணிசமான சேமிப்பை ஏற்படுத்தியுள்ளது என்று அவர் குறிப்பிட்டார்.
- 5 ஜி அறிமுகம் செய்வதை நோக்கிய நாட்டின் விரைவான முன்னேற்றம் பற்றியும் எடுத்துரைத்த திரு நரேந்திர மோடி, இந்த அறிமுகம் அதிவேகமானதாக இருப்பதுடன் 700 க்கும் அதிகமான மாவட்டங்களை உள்ளடக்கியுள்ளது என்றார்.
- மேலும், 6 ஜி தொழில்நுட்பத்தை நோக்கி முன்னேறுவதற்கான லட்சிய இலக்கையும் பிரதமர் கோடிட்டுக் காட்டினார். இந்த முன்முயற்சியை முன்னெடுத்துச் செல்ல ஒரு சிறப்புப் பணிக்குழுவை அமைப்பது குறித்தும் அவர் பேசினார்.
----
ANU/AP/SMB/KPG/DL
(